710c1e123790432e3c8a9259c6ef7333

Hej,

Jeg er en pige som går i 1.g og snart skal op i 2.g.

Jeg føler mig dårlig social, og føler mig også ensom af og til. Jeg haft det sådan siden 8. klasse. Jeg har udviklet mig meget siden jeg har startet i gymnasiet, og jeg har prøvet at arbejde på mit problem, men jeg føler mig stadig dårlig socialt.

Jeg er bange for at være en kedelig person, og jeg er også meget genert. Min største drøm er bare at blive god social, men jeg ved virklige ikke hvad jeg skal gøre. 

Jeg føler mig ikke helt alene, jeg har en dejlig kærste og også nogen veninder. Men jeg føler fx ikke at mine veninder opsøger mig, og jeg føler at jeg ikke betyder sådan rigtigt noget for nogen af mine bekendtskaber. 

Jeg ønsker bare at være ønsket og være bedre social. Jeg ønsker flere venner og at have flere mennesker omkring mig.

Jeg ved ikke hvad jeg skal gøre??  
  


 
Dårligt socialt
===============


ungzone.dk
2020.45










Hey du! 



 

Først og fremmest,
så vil jeg gerne sige, at det er virkelig godt, at du ikke går rundt alene med
de følelser, som du beskriver, men i stedet prøver at række du efter noget
hjælp.


Jeg har selv haft de
følelser i livet og kan til tider stadig få dem. Det tror jeg, at mange
mennesker kan. 



 

Nogle gange når vi
bliver ramt af specielle tanker, så kan det påvirke hvordan vi er og hvordan vi
ser verden på. Hvis du fx tænker, at du ikke er god social, så er du måske
ekstra god til at notere dig, når vennerne ikke opsøger dig eller din kæreste
måske er lidt fraværende. Dette giver dig så en følelse af, at du ikke er
vigtig for dem og så bliver du måske mere tavs, trækker dig eller bliver
genert. Som så bekræfter din første tanke om, at du ikke er god social. Så på
den måde ender man med at køre i ring, og det kunne godt lyde, at det er det,
der sker for dig.   

  

Derfor tænker jeg, at en god træning for dig er, at du prøver at ændre dine
tankemønstre om dig selv. Så du gerne ender med at tænke, at du er lige den
måde social som du skal være.   

Det er selvfølgelig svært i situationen. Så første skridt er, at du gør dig
selv bevidst om, hvad for tanker der kommer af hvilke situationer. Skaf dig
selv en lille logbog og så give dig selv fx 2 uger. Hver gang, at du kan mærke,
at du får de her tanker og/eller følelser, så noterer du dem ned. Hvilken
situation udløste dem, hvordan reagerede du, hvilke tanker fik du, hvilke
følelser fik du og hvordan mærkes det i din krop?   

Når du har gjort det, så tager du en dag, hvor du føler dig i overskud og ser
på dem. Så tager du en situation af gangen og tænker: "okay, hvilke
forklaringer kunne der være her?". For eksempel, hvis du oplever, at dine
venner ikke opsøger dig, så i stedet for, at det er fordi du ikke er social
nok, så kunne det være, at de havde andre ting i hovedet? Eller de måske er
vant til, at du opsøger dem? Mærk så efter, hvilke følelser vækker den
forklaring? Hvordan føles det i kroppen? Og hvordan vil du kunne handle
derefter?   

Når du så står i en af situationerne, så minder du dig selv om, at de
alternative forklaringer. Det kan virke underligt og ikke særlig hjælpsomt i
starten, men langsomt skulle de alternative forklaringer gerne blive en
naturlig tanke, der kommer. 



 

Det
kan dog godt være, at du ikke kan gøre det her alene. Hvis du har brug for det,
så kan du jo involvere en god ven, veninde, din kæreste eller en voksen til at
reflektere over alternative forklaringer eller bare snakke om de forskellige
situationer. Nogle gange hjælper det at snakke om det for at blive bevidst om
dine tanker.   

Jeg kan også stærkt anbefale, at du tjekker Headspace ud. Der kan du møde en
ung, der er der for at lytte og rådgive dig. Du kan tjekke dem ud her: <https://www.headspace.dk/find-dit-headspace>. Du kan også tjekke ventilen ud, hvor andre unge, der føler sig
ensomme, kan mødes: <https://ventilen.dk/>  

  

Så for at opsummere, så vil jeg råde dig til to ting: Det ene er, at du prøver
at se på din egne tankemønstre og de kasser som du måske får puttet dig i. Du
kan prøve at se, om min øvelse ovenover hjælper.   

Det andet er, at du åbner op for involvere andre. Det kan være i arbejdet med
at ændre dine tankemønstre, men det kan også være for bare at snakke om det og
få det vendt. Måske kan organisationer som Headspace eller Ventilen hjælpe her.




 

Jeg håber, at du kan
bruge mit svar :) Al held og lykke herfra!


VH.


Gustav





